CELEX: 32007R0866
Language: fi
Date: 2007-07-23 00:00:00
Title: Neuvoston asetus (EY) N:o 866/2007, annettu 23 päivänä heinäkuuta 2007 , tietyistä Liberiaan kohdistuvista rajoittavista toimenpiteistä annetun asetuksen (EY) N:o 234/2004 muuttamisesta

24.7.2007   
            
            
               FI
            
            
               Euroopan unionin virallinen lehti
            
            
               L 192/4
            
         
      NEUVOSTON ASETUS (EY) N:o 866/2007,
   annettu 23 päivänä heinäkuuta 2007,
   tietyistä Liberiaan kohdistuvista rajoittavista toimenpiteistä annetun asetuksen (EY) N:o 234/2004 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 60 ja 301 artiklan,
   ottaa huomioon Liberiaan kohdistuvista rajoittavista toimenpiteistä hyväksytyn yhteisen kannan 2004/137/YUTP muuttamisesta ja jatkamisesta 12 päivänä helmikuuta 2007 hyväksytyn neuvoston yhteisen kannan 2007/93/YUTP (1),
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Liberiaan kohdistuvista toimenpiteistä 10 päivänä helmikuuta 2004 hyväksytyssä neuvoston yhteisessä kannassa 2004/137/YUTP (2) säädetään Liberiaa koskevassa Yhdistyneiden Kansakuntien (YK) turvallisuusneuvoston päätöslauselmassa 1521 (2003) vahvistettujen toimenpiteiden täytäntöönpanosta, aseidenvientikielto sekä sotilaalliseen toimintaan liittyvän teknisen ja taloudellisen avun toimituskielto mukaan luettuina.
            
         
               (2)
            
            
               YK:n turvallisuusneuvoston päätöslauselmien 1647 (2005), 1683 (2006), 1689 (2006) ja 1731 (2006) mukaisesti neuvoston yhteisillä kannoilla 2006/31/YUTP (3), 2006/518/YUTP (4) ja 2007/93/YUTP jatkettiin yhteisellä kannalla 2004/137/YUTP käyttöön otettujen rajoittavien toimenpiteiden soveltamista tietyin muutoksin.
            
         
               (3)
            
            
               Tietyistä Liberiaan kohdistuvista rajoittavista toimenpiteistä 10 päivänä helmikuuta 2004 annetulla neuvoston asetuksella (EY) N:o 234/2004 (5) kielletään sotilaalliseen toimintaan liittyvän teknisen ja taloudellisen avun toimittaminen Liberiaan sekä raakatimanttien tuonti Liberiasta.
            
         
               (4)
            
            
               Liberiassa tapahtuneen kehityksen johdosta YK:n turvallisuusneuvosto hyväksyi 20 päivänä joulukuuta 2006 päätöslauselman 1731 (2006), jolla jatkettiin YK:n turvallisuusneuvoston päätöslauselmalla 1521 (2003) käyttöön otettujen rajoittavien toimenpiteiden voimassaoloa ja päätettiin ettei aseita koskevia toimenpiteitä sovelleta sellaisten ei-tappavien puolustustarvikkeiden toimittamiseen, ei-tappavia aseita ja ampumatarvikkeita lukuun ottamatta, siten kuin on ennalta ilmoitettu päätöslauselman 1521 (2003) 21 kohdan nojalla perustetulle komitealle, jotka on tarkoitettu yksinomaan sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003.
            
         
               (5)
            
            
               Yhteisessä kannassa 2007/93/YUTP säädetään tällaiset toimitukset kattavasta lisäpoikkeuksesta ja edellytetään yhteisöltä toimintaa.
            
         
               (6)
            
            
               On tarkoituksenmukaista muuttaa asetus (EY) N:o 234/2004 toimivaltaisten viranomaisten osoittamisen osalta.
            
         
               (7)
            
            
               Muutos on aiheellista saattaa voimaan takautuvasti Yhdistyneiden Kansakuntien turvallisuusneuvoston päätöslauselman 1731/2006 hyväksymispäivää seuraavasta päivästä.
            
         
               (8)
            
            
               Asetus (EY) N:o 234/2004 olisi sen vuoksi muutettava tämän mukaisesti,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 234/2004 seuraavasti:
   
               1)
            
            
               Korvataan 3 artikla seuraavasti:
               ”3 artikla
               1.   Poiketen siitä, mitä 2 artiklassa säädetään, palvelujen tarjoajan sijoittautumisjäsenvaltion toimivaltaiset viranomaiset, jotka on osoitettu liitteessä I luetelluilla verkkosivuilla, voivat antaa luvan:
               
                           a)
                        
                        
                           sellaisen teknisen avun, rahoituksen tai rahoitustuen antamiseen, joka koskee
                           
                                       i)
                                    
                                    
                                       aseita ja niihin liittyviä tarvikkeita, jos tällainen apu tai tällaiset palvelut on tarkoitettu yksinomaan Yhdistyneiden Kansakuntien Liberiassa toteutettavan operaation tukemiseen tai sen käyttöön, tai
                                    
                                 
                                       ii)
                                    
                                    
                                       aseita ja ampumatarvikkeita, jotka pysyvät erityisen turvallisuuspalvelun hallussa esteetöntä operatiivista käyttöä varten ja jotka on toimitettu YK:n turvallisuusneuvoston päätöslauselman 1521 (2003) 21 kohdan nojalla perustetun komitean luvalla kyseisen palvelun jäsenille koulutustarkoituksiin ennen 13 päivää kesäkuuta 2006;
                                    
                                 
                     
                           b)
                        
                        
                           sellaisen rahoituksen tai rahoitustuen antamiseen, joka koskee
                           
                                       i)
                                    
                                    
                                       aseita ja niihin liittyviä tarvikkeita, jotka on tarkoitettu yksinomaan Liberian asevoimien ja poliisin kansainvälisen koulutus- ja uudistusohjelman tukemiseen ja sen käyttöön, jos YK:n turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten aseiden ja niihin liittyvien tarvikkeiden viennin, myynnin, toimituksen tai siirron,
                                    
                                 
                                       ii)
                                    
                                    
                                       ei-tappavia puolustustarvikkeita, jotka on tarkoitettu yksinomaan humanitaariseen tai suojaavaan käyttöön, jos YK:n turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten tarvikkeiden viennin, myynnin, toimituksen tai siirron,
                                    
                                 
                                       iii)
                                    
                                    
                                       aseita tai ampumatarvikkeita, jotka on tarkoitettu sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003, jos YK:n turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten aseiden tai ampumatarvikkeiden viennin, myynnin, toimituksen tai siirron, tai
                                    
                                 
                                       iv)
                                    
                                    
                                       ei-tappavia puolustustarvikkeita (ei koske ei-tappavia aseita tai ampumatarvikkeita), jotka on tarkoitettu yksinomaan sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003, jos kyseisten tarvikkeiden viennistä, myynnistä, toimituksesta tai siirrosta on ilmoitettu YK:n turvallisuusneuvoston päätöslauselman 1521 (2003) 21 kohdan nojalla perustetulle komitealle.
                                    
                                 
                     2.   Lupaa ei anneta, jos on kyse jo tapahtuneesta toiminnasta.”.
            
         
               2)
            
            
               Korvataan 4 artikla seuraavasti:
               ”4 artikla
               1.   Jos Yhdistyneiden Kansakuntien turvallisuusneuvoston päätöslauselman 1521 (2003) 21 kohdan nojalla perustettu komitea on etukäteen hyväksynyt nämä toimet ja poiketen sitä, mitä tämän asetuksen 2 artiklassa säädetään, sen jäsenvaltion, johon palvelujen tarjoaja on sijoittautunut, toimivaltaiset viranomaiset, jotka on osoitettu liitteessä I luetelluilla verkkosivuilla, voivat antaa luvan antaa teknistä apua, joka koskee
               
                           a)
                        
                        
                           aseita ja niihin liittyviä tarvikkeita, jotka on tarkoitettu yksinomaan Liberian asevoimien ja poliisin kansainvälisen koulutus- ja uudistusohjelman tukemiseen ja sen käyttöön,
                        
                     
                           b)
                        
                        
                           ei-tappavia puolustustarvikkeita, jotka on tarkoitettu yksinomaan humanitaariseen tai suojaavaan käyttöön, tai
                        
                     
                           c)
                        
                        
                           aseisiin tai ampumatarvikkeisiin, jotka on tarkoitettu sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003.
                        
                     YK:n turvallisuusneuvoston päätöslauselman 1521 (2003) 21 kohdan nojalla perustetulta komitealta haetaan lupaa liitteessä I luetellulla verkkosivulla osoitetun toimivaltaisen viranomaisen välityksellä siinä jäsenvaltiossa, johon palvelujen tarjoaja on sijoittautunut.
               Kyseisen jäsenvaltion hallituksen ja Liberian hallituksen on yhdessä haettava YK:n turvallisuusneuvoston päätöslauselman 1521 (2003) 21 kohdan nojalla perustetun komitean lupaa c kohdassa tarkoitettuihin aseisiin ja ampumatarvikkeisiin liittyvälle tekniselle avulle.
               2.   Lupaa ei anneta, jos on kyse jo tapahtuneesta toiminnasta.”.
            
         
               3)
            
            
               Lisätään artikla seuraavasti:
               ”8a artikla
               1.   Jäsenvaltioiden on nimettävä tässä asetuksessa tarkoitetut toimivaltaiset viranomaiset ja annettava niitä koskevat tiedot liitteessä I luetelluilla verkkosivuilla tai näiden sivujen välityksellä.
               2.   Jäsenvaltioiden on ilmoitettava toimivaltaiset viranomaisensa komissiolle viipymättä tämän asetuksen tultua voimaan ja ilmoitettava sille niihin myöhemmin mahdollisesti tehtävistä muutoksista.”.
            
         
               4)
            
            
               Korvataan asetuksen (EY) N:o 234/2004 liite I tämän asetuksen liitteessä I olevalla tekstillä.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 21 päivästä joulukuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä heinäkuuta 2007.
      
         
            Neuvoston puolesta
         
         
            Puheenjohtaja
         
         L. AMADO
         
      
   
   
      (1)  EUVL L 41, 13.2.2007, s. 17.
   
      (2)  EUVL L 40, 12.2.2004, s. 35. Yhteinen kanta sellaisena kuin se on viimeksi muutettuna yhteisellä kannalla 2007/400/YUTP (EUVL L 150, 12.6.2007, s. 15).
   
      (3)  Yhteinen kanta 2006/31/YUTP, hyväksytty 23 päivänä tammikuuta 2006, Liberiaan kohdistuvien rajoittavien toimenpiteiden jatkamisesta (EUVL L 19, 24.1.2006, s. 38).
   
      (4)  Yhteinen kanta 2006/518/YUTP, hyväksytty 24 päivänä heinäkuuta 2006, Liberiaan kohdistuvien rajoittavien toimenpiteiden muuttamisesta ja jatkamisesta (EUVL L 201, 25.7.2006, s. 36).
   
      (5)  EUVL L 40, 12.2.2004, s. 1. Asetus sellaisena kuin se on viimeksi muutettuna asetuksella (EY) N:o 719/2007 (EUVL L 164, 25.6.2007, s.1).
   
      LIITE
      
         
            ”LIITE I
            Verkkosivut, joita tarvitaan 3 ja 4 artiklassa tarkoitettuja toimivaltaisia viranomaisia koskevien tietojen hakuun sekä osoite, johon voidaan toimittaa ilmoituksia Euroopan komissiolle
            
                         
                     
                     
                        BELGIA
                        http://www.diplomatie.be/eusanctions
                     
                  
                         
                     
                     
                        BULGARIA
                        http://www.mfa.government.bg
                     
                  
                         
                     
                     
                        TŠEKKI
                        http://www.mfcr.cz/mezinarodnisankce
                     
                  
                         
                     
                     
                        TANSKA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        SAKSA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        VIRO
                        http://www.vm.ee/est/kat_622/
                     
                  
                         
                     
                     
                        KREIKKA
                        http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
                     
                  
                         
                     
                     
                        ESPANJA
                        www.mae.es/es/MenuPpal/Asuntos/Sanciones+Internacionales
                     
                  
                         
                     
                     
                        RANSKA
                        http://www.diplomatie.gouv.fr/autorites-sanctions/
                     
                  
                         
                     
                     
                        IRLANTI
                        http://www.dfa.ie/un_eu_restrictive_measures_ireland/competent_authorities
                     
                  
                         
                     
                     
                        ITALIA
                        http://www.esteri.it/UE/deroghe.html
                     
                  
                         
                     
                     
                        KYPROS
                        http://www.mfa.gov.cy/sanctions
                     
                  
                         
                     
                     
                        LATVIA
                        http://www.mfa.gov.lv/en/security/4539
                     
                  
                         
                     
                     
                        LIETTUA
                        http://www.urm.lt
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        UNKARI
                        http://www.kulugyminiszterium.hu/kum/hu/bal/nemzetkozi_szankciok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        ALANKOMAAT
                        http://www.minbuza.nl/sancties
                     
                  
                         
                     
                     
                        ITÄVALTA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        PUOLA
                        http://www.msz.gov.pl
                     
                  
                         
                     
                     
                        PORTUGALI
                        http://www.min-nestrangeiros.pt
                     
                  
                         
                     
                     
                        ROMANIA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENIA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKIA
                        http://www.foreign.gov.sk
                     
                  
                         
                     
                     
                        SUOMI
                        http://formin.finland.fi/kvyhteistyo/pakotteet
                     
                  
                         
                     
                     
                        RUOTSI
                        http://www.ud.se/sanktioner
                     
                  
                         
                     
                     
                        YHDISTYNYT KUNINGASKUNTA
                        http://www.fco.gov.uk/competentauthorities
                     
                  
               Osoite, johon voidaan toimittaa ilmoituksia Euroopan komissiolle:
            
            
                        Euroopan komissio
                     
                  
                        DG External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A2. Crisis Management and Conflict Prevention
                     
                  
                        CHAR 12/106
                     
                  
                        B-1049 Bruxelles/Brussel (Belgia)
                     
                  
                        Sähköposti: relex-sanctions@ec.europa.eu
                     
                  
                        Puhelin: (+32-2) 295 55 85 tai 296 61 33
                     
                  
                        Telekopio: (+32-2) 299 08 73”.